Armandas Kraulinis

Armandas Kraulinis (; 1939 m. rugpjūčio 16 d. Kandavoje – 2022 m. liepos 1 d. Rygoje) – Latvijos krepšinio treneris.

Biografija 
Karjeros pradžioje A. Kraulinis treniravo moterų komandas, 1963–1974 m. dirbo Rygos „Lokomotiv“ moterų klube. 1974 m. paskirtas Rygos VEF vyriausiuoju treneriu (tuo metu ši komanda buvo pajėgiausia Latvijoje). Paskui treniravo Rygos ASK, Maskvos „Dinamo“, Ventspilio „Ventspils“, Donecko „Šachtar“ komandas.

Latvijai atkūrus nepriklausomybę, A. Kraulinis tapo pirmuoju nacionalinės Latvijos vyrų rinktinės treneriu, šį postą užėmė 1992 ir 1993 m. Dar sykį vyriausiuoju nacionalinės rinktinės treneriu paskirtas 1999 m., postą paliko, pasibaigus 2003 m. Europos čempionatui. 2001 m. Europos čempionate A. Kraulinio treniruojama rinktinė užėmė 8 vietą. Iš viso treniruojant A. Krauliniui komanda sužaidė 107 rungtynes.

2004-2005 m. A. Kraulinis kurį laiką užėmė Latvijos moterų krepšinio rinktinės trenerio postą. Jam vadovaujant, 2004 m. rinktinė pateko į Europos čempionatą.

2005 m. tris mėnesius treniravo Maskvos „Dinamo“ moterų komandą, pusę sezono – Kursko „Dinamo“. Po to iki 2011 m. dirbo „Ventspils“ klube.

Galutinai trenerio karjerą baigė 2014 m.

Išnašos 

Latvijos krepšinio treneriai